
Comisia specială pentru elaborarea 

propunerilor legislative privind

sistemul naţional de decoraţii al României

RAPORT 

asupra proiectului de Lege pentru modificarea Legii nr. 539/2003 
privind Ordinul Meritul Sanitar şi Medalia Meritul Sanitar
1. În conformitate cu prevederile art. 89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, Comisia specială pentru elaborarea propunerilor legislative privind sistemul naţional de decoraţii al României a fost sesizată, cu PL.X.-602 din 13.10.2004, pentru dezbatere şi avizare, cu proiectul de Lege pentru modificarea Legii nr.539/2003 privind Ordinul Meritul Sanitar şi Medalia Meritul Sanitar.
2. Guvernul României a înaintat Punctul de vedere referitor la proiectul de lege cu nr. 3033/14.09.2004.
Proiectul de lege a fost avizat favorabil de Consiliul Legislativ, cu nr. 1520/13.09.2004.
Proiectul de lege a fost adoptat de Senat în şedinţa din 7 octombrie 2004.
2.
Proiectul face parte din categoria legilor ordinare, conform prevederilor art. 73 alin. (1) din Constituţia României, republicată şi are ca obiect de reglementare modificarea Legii nr.539/2004 privind Ordinul Meritul Sanitar şi Medalia Meritul Sanitar. 
3.  Proiectul de lege, potrivit prevederilor art. 75 din Constituţie şi art 86 din Regulamentul Camerei Deputaţilor, este de competenţa decizională a Camerei Deputaţilor.

4.   Proiectul de lege, adoptat de Senat, a fost dezbătut în şedinţa Comisiei din data de 19 octombrie 2004.
La dezbaterea proiectului de lege a participat, ca invitat, domnul consilier prezidenţial Floricel Marinescu - reprezentantul Cancelariei Ordinelor din cadrul Administraţiei Prezidenţiale, în conformitate cu prevederile  art. 52 din Regulamentul Camerei Deputaţilor.

La lucrările comisiei au fost prezenţi 4 deputaţi, din totalul de 6 membri ai comisiei.

      Raportul comisiei a fost adoptat cu unanimitate de voturi.
5.   Nu s-au depus amendamente din partea deputaţilor. 

6.  În urma dezbaterii, Comisia propune adoptarea proiectului de lege pentru modificarea Legii nr.539/2003 privind Ordinul Meritul Sanitar şi Medalia Meritul Sanitar cu amendamentele admise.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

Lege pentru modificarea Legii nr. 539/2003 privind Ordinul Meritul Sanitar şi Medalia Meritul Sanitar
	Nr.

crt.
	Text iniţial
	          Textul propus  

(autorul amendamentului)
	Motivarea

amendamentelor propuse
	Camera decizională

	 0
	1
	2
	3
	

	1.
	Art. I. 
………………………………

- La anexa nr. 1 - Regulament privind descrierea şi acordarea Ordinului Meritul Sanitar - alineatul (2) al articolului 3 va avea următorul cuprins:

“(2) Pe avers, central, este aplicat simbolul medicinii, un şarpe încolăcit pe un toiag, confecţionat din argint cu titlul de 9250/00  şi având înălţimea de 18 mm.” 


	Art. I. 
………………………………………….

Devine pct. 1:
1. Alineatul (2) al articolului 3 din Regulamentul privind descrierea şi acordarea Ordinului Meritul Sanitar prevăzut în anexa nr.1 va avea următorul cuprins:

“(2) Pe avers, central, este aplicat simbolul medicinii, un şarpe încolăcit pe un toiag, confecţionat din argint cu titlul de 9250/00  şi având înălţimea de 18 mm.” 

Autor: Comisia specială pentru decoraţii


	Pentru o exprimare proprie stilului normativ.
	Camera Deputaţilor

	2.
	Art. II

Art. II. - Anexa nr. 3 – Modelul desenat al Ordinului Meritul Sanitar - se înlocuieşte cu Anexa nr. 1 - Modelul desenat al Ordinului Meritul Sanitar - care face parte integrantă din prezenta lege.


	Devine pct. 2 al art. I:

2. - Anexa nr. 3 – Modelul desenat al Ordinului Meritul Sanitar - se înlocuieşte cu Anexa nr. 1 - Modelul desenat al Ordinului Meritul Sanitar – la prezenta lege.
Autor: Comisia specială pentru decoraţii


	Prezentul proiect de lege este unul de modificare.
	Camera Deputaţilor

	3.
	Art. III

Art. III. -Anexa nr. 4 – Modelul desenat al Medaliei Meritul Sanitar - se înlocuieşte cu Anexa nr. 2 - Modelul desenat al Medaliei Meritul Sanitar - care face parte integrantă din prezenta lege.


	Devine pct. 3 al art. I:

3. -  Anexa nr. 4 – Modelul desenat al Medaliei Meritul Sanitar - se înlocuieşte cu Anexa nr. 2 - Modelul desenat al Medaliei Meritul Sanitar – la prezenta lege.

Autor: Comisia specială pentru decoraţii


	Prezentul proiect de lege este unul de modificare.
	Camera Deputaţilor

	4.
	 ________
	Se introduce un articol nou: 
Art. II - Legea nr. 539/2003 privind Ordinul Meritul Sanitar şi Medalia Meritul Sanitar, cu modificările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.
Autor: Comisia specială pentru decoraţii

	Pentru a nu se crea confuzii privind modelele desenate ale Ordinului şi Medaliei Meritul Sanitar.
	Camera Deputaţilor


   II. Amendamente respinse

	Nr.

crt.
	Text iniţial
	Amendamentul propus şi autorul

acestuia
	Motivare

	0
	1
	2
	3

	Nu sunt amendamente respinse.


Preşedinte,

Deputat Dorel Bahrin
1

